section_heading: Jednoliko kružno gibanje je periodičko gibanje
paragraph_text: Jednoliko kruženje je najjednostavnije periodičko gibanje. Periodičke pojave (pa tako i gibanja) su pojave kod kojih se sve točno ponavlja nakon određenog, uvijek jednakog, vremenskog intervala koji se naziva period, i obilježava velikim slovom <math>\scriptstyle T </math>. Preciznije (matematički), period je najmanji vremenski interval nakon kojega vremenska funkcija <math>\scriptstyle f(t) </math>, koja opisuje gibanje (ili pojavu), ponovo poprima iste vrijednosti, tj. <math>\scriptstyle f(t+T)=f(t)\,</math>.